***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. január 21.**

**Javaslat a Modern Művészetért Közalapítvánnyal az Újpart Egyesület kiállításának megrendezése érdekében kötött támogatási szerződés módosítására**

**Előadó:** az oktatási, kulturális, ifjúsági, és sportbizottság elnöke

az ügyrendi, igazgatási és jogi bizottság elnöke

a gazdasági és területfejlesztési bizottság elnöke

**Előkészítő:** Dr. László Borbála, igazgató

Bokor Zsuzsanna kulturális ügyintéző

**Meghívott:** Deák Nóra, Kortárs Művészeti Intézet

**Véleményező bizottságok:**

oktatási, kulturális, ifjúsági és sportbizottság 2016. január 19.

ügyrendi, igazgatási és jogi bizottság 2016. január 19.

gazdasági és területfejlesztési bizottság 2016. január 19.

**A napirendi pont rövid tartalma:**

A Modern Művészetért Közalapítvány a Közművelődési pályázaton a Közgyűlés 466/2015. (VI. 30.) határozata alapján 400.000 Ft támogatást nyert el az ÚJPART Egyesület kiállításának megrendezésére. A támogatási szerződés értelmében a támogatás felhasználásának véghatárideje: 2015. december 31., szervezők kérik ennek 2016.február 29-ére való módosítását, mert szeretnének katalógust is készíteni a kiállításról.

Osztály neve: Jogi és Szervezési Igazgatóság

Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 151-3/2016

Előkészítő aláírása: Bokor Zsuzsanna sk.

Igazgató / Osztályvezető aláírása: dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Petánszki Lajos sk.

Leadás dátuma: 2016.01.13.

Ellenőrzés dátuma: 2016.01.15.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja:** **Nyílt ülés**

**Egyéb megjegyzések:**

**JAVASLAT**

**a Modern Művészetért Közalapítvánnyal az Újpart Egyesület kiállításának megrendezése érdekében kötött támogatási szerződés módosítására**

**Tisztelt Közgyűlés!**

A Modern Művészetért Közalapítvány a 2015. évi Közművelődési pályázat 1. fordulójában a Közgyűlés 466/2015. (VI. 30.) határozata alapján 400.000 Ft támogatást nyert el az ÚJPART Egyesület kiállításának megrendezésére.

A z 1. számú mellékletként csatolt, 2015. szeptember 14-én megkötött támogatási szerződés 5.2 értelmében

„5.2. A támogatás felhasználásának

– kezdő időpontja: a támogatás átutalásának napja

– véghatárideje: 2015. december 31.”,

azaz a számlák kezdő dátuma szeptember 22-e (az átutalás ekkor történt, lásd 1. számú melléklet), utolsó dátuma 2015. december 31-ei keltezésű lehetne. (A szerződés az előterjesztés 2. számú melléklete)

Decemberben a Közalapítvány nevében Deák Nóra, a Kortárs Művészeti Intézet igazgatója a 3. számú mellékletként csatolt levelében kérelmezte a felhasználási időpontok módosítását, a kezdő időpontot augusztus 24-ére, a véghatáridőt 2016. február 29-ére. Indoklásként azt írta, hogy a kiállítás szeptemberben nyílt, a közgyűlési döntés ismeretében augusztus végén elkezdték az előkészületeket, így az összeg felhasználását is. A kiállításról katalógus is készül, amelynek nyomtatását január hónapra vállalta el a nyomda, a kifizetés februárban várható.

A jogi, szervezési, és intézményigazgatási osztály a kérésben foglaltakat figyelembe véve előkészítette a szerződés módosítását, amely a határozat melléklete lesz.

Az előterjesztést az oktatási, kulturális, ifjúsági és sportbizottság, a gazdasági és területfejlesztési bizottság, az ügyrendi, igazgatási és jogi bizottság a közgyűlési előterjesztések postázása után tárgyalta, így a bizottsági vélemények ismertetésére a közgyűlés ülésén, szóban kerülhet sor.

Fentiek alapján az alábbi alternatív határozati javaslatot terjesztjük a Tisztelt Közgyűlés elé:

**„A”**

**HATÁROZATI JAVASLAT**

**Dunaújváros Megyei Jogú Város Közgyűlésének**

…/2016 (I. 21.) határozata

**a Modern Művészetért Közalapítvánnyal az Újpart Egyesület kiállításának megrendezése érdekében kötött támogatási szerződés módosításáról**

Dunaújváros Megyei Jogú Város Közgyűlése hozzájárul, hogy a466/2015. (VI.30.) határozata alapján Modern Művészetért Közalapítvánnyal az Újpart Egyesület kiállításának megrendezéseérdekében 2015. szeptember 24-én megkötött támogatási szerződés alapján nyújtott 400.000,- forint támogatás felhasználásának időpontjai az alábbiak szerint módosuljanak: kezdő időpont 2015. szeptember 22-éről 2015.augusztus 24-ére, véghatáridő 2015. december 31-éről 2016. február 29-ére. A Közgyűlés egyúttal felhatalmazza a polgármestert a határozat mellékletét képező szerződésmódosítás aláírására.

**Felelős:** - a határozat végrehajtásáért:

a polgármester

- a határozat végrehajtásában való közreműködésért:

a jogi, szervezési és intézményigazgatási osztály vezetője

**Határidő:**  2016. február 5.

„B” változat

**HATÁROZATI JAVASLAT**

**Dunaújváros Megyei Jogú Város Közgyűlésének**

…/2016 (I. 21.) határozata

**a Modern Művészetért Közalapítvánnyal az Újpart Egyesület kiállításának megrendezése érdekében kötött támogatási szerződés módosításáról**

Dunaújváros Megyei Jogú Város Közgyűlése nem járul hozzá a466/2015. (VI.30.) határozata alapján a Modern Művészetért Közalapítvánnyal az Újpart Egyesület kiállításának megrendezése érdekében kötött támogatási szerződés módosításához. Felszólítja továbbá a Közalapítvány elnökét, hogy a számoljon el a 2015. december 31-éig felhasznált támogatással.

Felelős: a határozat közléséért:

a polgármester

a határozat végrehajtásában való közreműködésért:

a jogi, szervezési és intézményigazgatási osztály vezetője

Határidő: - a határozat közlésére: 2016. február 2.

Dunaújváros, 2016. január 21.

**Sztankovics László s.k. Tóth Kálmán s.k.**

**az oktatási, kulturális, ifjúsági az ügyrendi, igazgatási és jogi**

**bizottság elnöke bizottság elnöke**

**Hingyi László s.k.**

**a gazdasági és területfejlesztési**

**bizottság elnöke**